แบบแสดงรายการข้อมูลประจำปี (แบบ 56-1) สิ้นสุดวันที่ 31 ธันวาคม 2552 บมจ. เอ็ม
พิคเจอร์ส เอ็นเตอร์เทนเม้นท์

ส่วนที่ 1

บริษัทที่ออกหลักทรัพย์

1. ข้อมูลสรุป

(EXECUTIVE SUMMARY)

บริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) (ชื่อเดิม บริษัท ทราฟฟิกคอร์นเนอร์
โฮลดิ้งส์ จำกัด (มหาชน)) ก่อตั้งเมื่อวันที่ 5 พฤศจิกายน 2544 ด้วยทุนจดทะเบียน 15 ล้านบาท
มีวัตถุประสงค์เพื่อประกอบธุรกิจด้านการลงทุนในบริษัทที่ทำธุรกิจสื่อ
โดยเน้นการบริหารการตลาดในด้านข่าวและด้านกีฬา ผ่านสื่อวิทยุและโทรทัศน์
ภายหลังมีการควบรวมกับ บริษัท เอ็ม พิคเจอร์ส จำกัด เพื่อขยายฐานธุรกิจเข้าสู่ธุรกิจภาพยนตร์
โดยจัดหาลิขสิทธิ์ภาพยนตร์เพื่อจัดจำหน่ายแก่โรงภาพยนตร์, ผู้ผลิต VCD, DVD, BLU-RAY,
ผู้ประกอบการกิจการ FREE TV และ/หรือ CABLE TV, ผู้ประกอบการ PAY TV และ/หรือ PAY
DIGITAL CABLE TV และลงทุนในบริษัทย่อยผลิตภาพยนตร์ไทย ณ วันที่ 31 ธันวาคม 2552
บริษัทมีทุนจดทะเบียน 641,250,000 บาท และทุนเรียกชำระแล้ว 641,250,000 บาท

บริษัทเคยเข้าลงทุนในกิจการที่เกี่ยวข้องกับเทคโนโลยีสารสนเทศ การสื่อสาร สื่อสิ่งพิมพ์
และปัจจุบันบริษัทได้ลงทุนในธุรกิจด้านบันเทิงผ่านสื่อโรงภาพยนตร์ โทรทัศน์ วิทยุ
สื่อโฮมเอ็นเตอร์เทนเม้นท์ และกิจกรรมพิเศษ ผ่านบริษัทย่อยต่างๆ ดังนี้

ปี 2538 บริษัทลงทุนใน บริษัท ทีวี ฟอรัม จำกัด (TVF)
ซึ่งดำเนินธุรกิจบริหารการตลาดและสื่อโฆษณา
โดยเป็นผู้ให้เช่าอุปกรณ์การผลิตรายการและเป็นตัวแทนในการขายสื่อโฆษณา ทั้งนี้
บริษัทหยุดดำเนินการชั่วคราวตั้งแต่เดือน ธันวาคม 2551

ปี 2539 บริษัทได้ลงทุนใน บริษัท ดรีม มีเดีย จำกัด (DREAM)* ซึ่งดำเนินธุรกิจเกี่ยวกับข่าวสาร
ซึ่งถ่ายทอดผ่านสื่อประเภทต่างๆ ได้แก่ สื่อโทรทัศน์ สื่อวิทยุ และสื่อเทคโนโลยี เช่น
โทรศัพท์เคลื่อนที่ ปัจจุบันเป็นผู้ดำเนิน รายการข่าวต้นชั่วโมงให้กับสถานีวิทยุของกรมประชาสัมพันธ์
และให้บริการรายงานข่าวบนมือถือผ่านระบบ SMS ทั้งภาษาไทยและภาษาอังกฤษภายใต้ชื่อ
สมาร์ทนิวส์ บริษัทได้หยุดดำเนินกิจการชั่วคราวตั้งแต่กุมภาพันธ์ 2549
และเนื่องจากการปรับโครงสร้างการบริหารจัดการ
บริษัทจึงได้ดำเนินการจำหน่ายเงินลงทุนในบริษัทย่อยนี้ตั้งแต่ เดือนเมษายน 2552

ปี 2540 บริษัทได้ลงทุนใน บริษัท ทราฟฟิกคอร์นเนอร์ เรดิโอ จำกัด (TCR)*
ซึ่งดำเนินธุรกิจด้านสื่อบันเทิงทางวิทยุผ่านทางสถานีวิทยุความถี่ระบบ เอฟ.เอ็ม.(F.M.) และระบบ เอ.เอ็ม.(A.M.)ทั่วประเทศ
ปัจจุบันได้เปลี่ยนแปลงการดำเนินงานของธุรกิจโดยการคืนคลื่นความถี่ให้แก่เจ้าของเดิมทำให้บริษัทหยุดการดำเนินธุรกิจวิทยุเป็นการเป็นการชั่วคราวตั้งแต่ปี
2548 เป็นต้นมา และเนื่องจากการปรับโครงสร้างการบริหารจัดการ
บริษัทจึงได้ดำเนินการจำหน่ายเงินลงทุนในบริษัทย่อยนี้ ตั้งแต่เดือนเมษายน 2552

ปี 2544 บริษัทได้ลงทุนใน บริษัท รวมโอทอป จำกัด (OTOP)
ซึ่งดำเนินธุรกิจเกี่ยวกับผลิตภัณฑ์สินค้า OTOP
ซึ่งเป็นแนวคิดของอดีตผู้ถือหุ้นรายใหญ่และกรรมการบริษัท
แต่เนื่องจากได้มีการเปลี่ยนแปลงผู้ถือหุ้นรายใหญ่
บริษัทจึงหยุดการดำเนินธุรกิจเป็นการชั่วคราวในปลายเดือนธันวาคม 2549
และเนื่องจากการปรับโครงสร้างการบริหารจัดการบริษัทจึงได้ดำเนินการจำหน่ายเงินลงทุนในบริษัทย่อยนี้
ตั้งแต่เดือนเมษายน 2552 และภายในปีเดียวกัน

บริษัทได้ลงทุนใน บริษัท อินเซนพลัส (ประเทศไทย) จำกัด
ซึ่งดำเนินธุรกิจเป็นผู้ให้บริการครบวงจรสำหรับระบบบริหารความสัมพันธ์กับลูกค้า (CRM)
รวมทั้งให้บริการ ด้านการบริหารการตลาดแก่ลูกค้าในภูมิภาคเอเชีย โดยมีลูกค้า

1

แบบแสดงรายการข้อมูลประจำปี (แบบ 56-1) สิ้นสุดวันที่ 31 ธันวาคม 2552 บมจ. เอ็ม
พิคเจอร์ส เอ็นเตอร์เทนเม้นท์

ที่สำคัญ ได้แก่ Honda Automobile (Thailand) Co., Ltd. และ Dumex Ltd. เป็นต้น
บริษัทหยุดการดำเนินการชั่วคราวตั้งแต่เดือน พฤศจิกายน 2551
และเนื่องจากการปรับโครงสร้างการบริหารจัดการ
บริษัทจึงได้ดำเนินการจำหน่ายเงินลงทุนในบริษัทย่อยนี้ ตั้งแต่เดือนเมษายน 2552

ปี 2551 บริษัทลงทุนใน บริษัท เอ็ม พิคเจอร์ส จำกัด (MP)
ซึ่งดำเนินธุรกิจเกี่ยวกับธุรกิจภาพยนตร์ โดยจัดหาและซื้อลิขสิทธิ์ภาพยนตร์จากต่างประเทศ
โดยเน้นคัดเลือกภาพยนตร์คุณภาพจากงานเทศกาลภาพยนตร์ที่สำคัญ
ภาพยนตร์จากค่ายภาพยนตร์อิสระในเอเชีย เพื่อนำมาฉายผ่านโรงภาพยนตร์

ปี 2552 บริษัทได้ลงทุนใน บริษัท เอ็ม วี ดี จำกัด (MVD) (เดิมชื่อ “แปซิฟิค มาร์เก็ตติ้ง แอนด์
เอนเตอร์เทนเม้นท์ กรุ้ป จำกัด”) ซึ่งดำเนินธุรกิจจัดหาลิขสิทธิ์ภาพยนตร์ไทย
และภาพยนตร์ต่างประเทศ
เพื่อนำมาจำหน่ายสิทธิผลิตเป็นสื่อภาพยนตร์ประเภทโฮมเอ็นเตอร์เทนเม้นท์
ทั้งนี้ผลจากการเข้าเป็นผู้ถือหุ้นใหญ่และเป็นบริษัทแม่ทำให้ MPIC เข้าเป็นบริษัทแม่ของ บริษัท เอ็ม
เทอร์ตี้ ไนน์ จำกัด (M39) และบริษัท แปซิฟิค มีเดีย เซลล์ จำกัด (PMSL) ซึ่งเป็นบริษัทย่อยของ
MVD ด้วย

ปัจจุบันบริษัทมีเงินลงทุนในบริษัทย่อยจำนวน 3 บริษัท คือ

1)  บริษัท เอ็ม พิคเจอร์ส จำกัด (ลงทุนในเดือน กุมภาพันธ์ 2551)

2)  บริษัท เอ็ม วี ดี จำกัด (ลงทุนในเดือน กรกฎาคม 2552)

3)  บริษัท เอ็ม เทอร์ตี้ ไนน์ จำกัด *

4)  บริษัท แปซิฟิค มีเดีย เซลล์ จำกัด**

5)  บริษัท ทีวี ฟอรัม จำกัด***

หมายเหตุ * /** เดิมเป็นบริษัทย่อยของ MVD แต่บริษัทได้ปรับโครงสร้างให้เป็นบริษัทย่อยของ
MPIC

*** หยุดดำเนินการชั่วคราวตั้งแต่เดือน ธันวาคม 2551

2